title: Rozhodnutie Rady z  22. decembra 2009 , ktorým sa mení a dopĺňa prvá časť prílohy 3 k Spoločným konzulárnym pokynom pre štátnych príslušníkov tretích krajín, ktorí sú povinní mať letiskové víza

text:
               29.12.2009

               SK

               Úradný vestník Európskej únie

               L 348/51

      ROZHODNUTIE RADY

   z 22. decembra 2009,
   ktorým sa mení a dopĺňa prvá časť prílohy 3 k Spoločným konzulárnym pokynom pre štátnych príslušníkov tretích krajín, ktorí sú povinní mať letiskové víza
   (2009/1015/EÚ)
   RADA EURÓPSKEJ ÚNIE,
   so zreteľom na nariadenie Rady (ES) č. 789/2001 z 24. apríla 2001, ktorým sa Rade vyhradzujú vykonávacie právomoci vo vzťahu k určitým podrobným ustanoveniam a praktickým postupom pri preverovaní žiadostí o víza (1),
   so zreteľom na iniciatívu Spolkovej republiky Nemecko,
   keďže:

               (1)

               Prvá časť prílohy 3 k Spoločným konzulárnym pokynom obsahuje spoločný zoznam tretích krajín, ktorých štátni príslušníci sú povinní mať letiskové tranzitné víza (ATV) do všetkých členských štátov.

               (2)

               Nemecko a Holandsko chcú v súvislosti so štátnymi príslušníkmi Etiópie túto povinnosť mať ATV obmedziť na osoby, ktoré nemajú platné víza pre členský štát alebo pre štát, ktorý je zmluvnou stranou Dohody o Európskom hospodárskom priestore z 2. mája 1992, Kanadu, Japonsko alebo Spojené štáty americké. Prvá časť prílohy 3 k Spoločným konzulárnym pokynom by sa preto mala zodpovedajúcim spôsobom zmeniť a doplniť.

               (3)

               V súlade s článkami 1 a 2 Protokolu o postavení Dánska, ktorý je pripojený k Zmluve o Európskej únii a k Zmluve o fungovaní Európskej únie, sa Dánsko nezúčastňuje na prijímaní tohto rozhodnutia, nie je ním viazané ani nepodlieha jeho uplatňovaniu. Vzhľadom na to, že toto rozhodnutie predstavuje vývoj schengenského acquis podľa ustanovení hlavy V tretej časti Zmluvy o fungovaní Európskej únie, sa Dánsko v súlade s článkom 4 uvedeného protokolu do šiestich mesiacov odo dňa prijatia tohto rozhodnutia rozhodne, či ho bude transponovať do svojho vnútroštátneho práva.

               (4)

               Pokiaľ ide o Island a Nórsko, toto rozhodnutie predstavuje vývoj schengenského acquis v zmysle Dohody uzavretej medzi Radou Európskej únie a Islandskou republikou a Nórskym kráľovstvom o pridružení Islandskej republiky a Nórskeho kráľovstva k vykonávaniu, uplatňovaniu a vývoju schengenského acquis
                   (2), ktoré patria do oblasti uvedenej v článku 1 bode A rozhodnutia Rady 1999/437/ES zo 17. mája 1999 o určitých vykonávacích predpisoch k uvedenej dohode (3).

               (5)

               Pokiaľ ide o Švajčiarsko, toto rozhodnutie predstavuje vývoj ustanovení schengenského acquis v zmysle Dohody medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis
                   (4), ktoré patria do oblasti uvedenej v článku 1 bode A rozhodnutia 1999/437/ES v spojení s článkom 3 rozhodnutia Rady 2008/146/ES z 28. januára 2008 o uzavretí dohody v mene Európskeho spoločenstva (5).

               (6)

               Pokiaľ ide o Lichtenštajnsko, toto rozhodnutie predstavuje vývoj ustanovení schengenského acquis v zmysle Protokolu podpísaného medzi Európskou úniou, Európskym spoločenstvom, Švajčiarskou konfederáciou a Lichtenštajnským kniežatstvom o pristúpení Lichtenštajnského kniežatstva k Dohode medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis, ktoré patria do oblasti uvedenej v článku 1 bode A rozhodnutia 1999/437/ES v spojení s článkom 3 rozhodnutia Rady 2008/261/ES z 28. februára 2008 o podpise uvedeného protokolu v mene Európskeho spoločenstva (6).

               (7)

               Toto rozhodnutie predstavuje vývoj ustanovení schengenského acquis, na ktorom sa Spojené kráľovstvo nezúčastňuje v súlade s rozhodnutím Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis
                   (7). Spojené kráľovstvo sa preto nezúčastňuje na jeho prijímané, nie je ním viazané ani nepodlieha jeho uplatňovaniu.

               (8)

               Toto rozhodnutie predstavuje vývoj ustanovení schengenského acquis, na ktorom sa Írsko nezúčastňuje v súlade s rozhodnutím Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach Schengenského acquis
                   (8). Írsko sa preto nezúčastňuje na jeho prijímaní, nie je ním viazané ani nepodlieha jeho uplatňovaniu.

               (9)

               Pokiaľ ide o Cyprus, toto rozhodnutie predstavuje akt založený na schengenskom acquis alebo inak s ním spojený v zmysle článku 3 ods. 2 Aktu o pristúpení z roku 2003.

               (10)

               Toto rozhodnutie predstavuje akt založený na schengenskom acquis alebo inak s ním spojený v zmysle článku 4 ods. 2 Aktu o pristúpení z roku 2005,

         PRIJALA TOTO ROZHODNUTIE:
   Článok 1
   Prvá časť prílohy 3 k Spoločným konzulárnym pokynom sa mení a dopĺňa takto:

               1.

               V zápise týkajúcom sa Etiópie sa vkladá táto poznámka pod čiarou:
               „Pre Nemecko a Holandsko
               Tieto osoby sú vyňaté z povinnosti mať ATV:

                           —

                           štátni príslušníci, ktorí majú platné vízum pre členský štát alebo pre štát, ktorý podpísal Dohodu o Európskom hospodárskom priestore z 2. mája 1992, Kanadu, Japonsko alebo Spojené štáty americké, alebo ktorí sa vracajú z týchto krajín po použití tohto víza.“

               2.

               Pod zoznam tretích krajín sa do časti s vysvetleniami pod tretí pododsek dopĺňa tento pododsek:
               „Výnimky z povinnosti mať letiskové tranzitné vízum sa vzťahujú aj na letiskový tranzit štátneho príslušníka tretej krajiny, ktorý je držiteľom platného víza pre členský štát alebo pre štát, ktorý je zmluvnou stranou Dohody o Európskom hospodárskom priestore z 2. mája 1992, Kanadu, Japonsko alebo Spojené štáty americké, pričom táto osoba cestuje do akejkoľvek inej tretej krajiny. Nevzťahujú sa na letiskový tranzit štátneho príslušníka tretej krajiny pri návrate z akejkoľvek inej tretej krajiny po skončení platnosti uvedeného víza.“

         Článok 2
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Článok 3
   Toto rozhodnutie je určené členským štátom v súlade so zmluvami.

      V Bruseli 22. decembra 2009

            Za Radu

            predseda

         A. CARLGREN

      (1)  Ú. v. ES L 116, 26.4.2001, s. 2.

      (2)  Ú. v. ES L 176, 10.7.1999, s. 36.

      (3)  Ú. v. ES L 176, 10.7.1999, s. 31.

      (4)  Ú. v. EÚ L 53, 27.2.2008, s. 52.

      (5)  Ú. v. EÚ L 53, 27.2.2008, s. 1.

      (6)  Ú. v. EÚ L 83, 26.3.2008, s. 3.

      (7)  Ú. v. ES L 131, 1.6.2000, s. 43.

      (8)  Ú. v. ES L 64, 7.3.2002, s. 20.


title: Rozhodnutie Rady z 29. mája 2000 o boji proti detskej pornografii na internete

text:
Dôležité právne oznámenie

|

32000D0375

Úradný vestník L 138 , 09/06/2000 S. 0001 - 0004

		Rozhodnutie Radyz 29. mája 2000o boji proti detskej pornografii na internete(2000/375/SVV)RADA EURÓPSKEJ ÚNIE,so zreteľom na Zmluvu o Európskej únii, najmä na jej článok 34 ods. 2 písm. c),so zreteľom na stanovisko Európskeho parlamentu [1],so zreteľom na podnet Rakúskej republiky,s ohľadom na rezolúcie prijaté Európskym parlamentom 19. septembra 1996 o neplnoletých obetiach násilia [2], 12. decembra 1996 o opatreniach na ochranu neplnoletých v Európskej únii [3], 24. apríla 1997 k oznámeniu Komisie o nezákonnom a škodlivom obsahu internetu [4] a 6. novembra 1997 k oznámeniu Komisie o boji proti sexuálnej turistike spojenej so zneužívaním detí a aide-memoire o príspevku Európskej únie k posilneniu boja proti pohlavnému zneužívaniu a vykorisťovaniu detí [5],berúc do úvahy vyhlásenie a akčný plán proti komerčnému sexuálnemu vykorisťovaniu detí jednomyseľne prijatý delegátmi Svetového kongresu, ktorý sa konal v Štokholme v auguste 1996 a závery a odporúčania následnej Európskej konferencie, ktorá sa konala v Štrasburgu v apríli 1998,berúc do úvahy Európsky dohovor o ochrane ľudských práv a základných slobôd prijatý v Ríme 4. novembra 1950 a najmä jeho články 2, 3 a 10 ods. 2,pripomínajúc Európsky dohovor o výkone práv detí prijatý v Štrasburgu 25. januára 1996, najmä na jeho články 1, 6, 7, 8, 9, 10, 11, 12 a 15,so zreteľom na Všeobecnú deklaráciu ľudských práv prijatú Valným zhromaždením OSN v jeho rezolúcii 217 A (III) 10. decembra 1948 v Paríži, najmä na jej články 2, 3, 7, 25 a 26,majúc na pamäti článok 34 Dohovoru o právach dieťaťa z 20. novembra 1989,berúc do úvahy jednotnú akciu Rady č. 96/700/SVV z 29. novembra 1996 ustanovujúce podporný a výmenný program pre osoby zodpovedné za boj proti obchodu s ľuďmi a proti sexuálnemu vykorisťovaniu detí [6],berúc do úvahy rezolúciu Rady a zástupcov vlád členských štátov, ktorí sa stretli v rámci Rady, zo 17. februára 1997 o nezákonnom a škodlivom obsahu internetu [7],berúc do úvahy jednotnú akciu č. 97/154/SVV z 24. februára 1997 prijatú Radou, týkajúcou sa boja proti obchodovaniu s ľuďmi a sexuálnemu vykorisťovaniu detí [8],berúc do úvahy rozhodnutie Rady z 3. decembra 1998 dopĺňajúce definíciu formy trestného činu "obchodovanie s ľuďmi" v prílohe Dohovoru o Europole [9], so zreteľom na deklaráciu z 3. decembra 1998 schválenú Radou,berúc do úvahy odporúčanie prijaté radou 24. septembra 1998 o rozvoji konkurencieschopnosti európskeho audiovizuálneho a informačného priemyslu podporovaním národných rámcových podmienok zameraných na dosiahnutie porovnateľnej a účinnej úrovne ochrany neplnoletých a ľudskej dôstojnosti [10],pripomínajúc Akčný plán prijatý Radou 28. apríla 1997 na boj proti organizovanému zločinu [11] schválený na zasadnutí Európskej rady v Amsterdame v júni 1997 a desať zásad G8 týkajúcich sa trestnej činnosti s využitím špičkovej technológie, ktoré Rada vzala na vedomie na svojom zasadnutí 19. marca 1998, ako aj odporúčanie Európskej rady vo Viedni z 11. a 12. decembra 1998, aby sa zabezpečili účinné následné opatrenia na ochranu detí na európskej a medzinárodnej úrovni, najmä v oblasti detskej pornografie na internete,berúc do úvahy rozhodnutie č. 276/1999/ES Európskeho parlamentu a Rady z 25. januára 1999 o prijatí viacročného akčného plánu spoločenstva na podporu bezpečnejšieho používania internetu v boji proti nezákonnému a škodlivému obsahu globálnych sietí [12],pripomínajúc spoločnú pozíciu Rady č. 1999/364/SVV z 27. mája 1999 z rokovaní k návrhu dohovoru o počítačovej kriminalite, ktoré sa konali v Rade Európy 27. mája 1999 [13],keďže obchodovanie s ľuďmi a sexuálne vykorisťovanie detí predstavuje vážne porušenie základných ľudských práv a najmä ľudskej dôstojnosti,uvedomujúc si skutočnosť, že pohlavné zneužívanie detí a výroba, spracovanie, držba a rozširovanie detského pornografického materiálu môže zakladať skutkovú podstatu významnej formy medzinárodného organizovaného zločinu, rozsah ktorého spôsobuje stále rastúce obavy v rámci Európskej únie,s presvedčením, že úcta k telesnej a duševnej čistote detí a ochrana obetí pohlavného využívania majú základný význam a musia byť v centre záujmu únie,uvedomujúc si potrebu ďalších opatrení únie podporujúcich bezpečné používanie internetu,s cieľom predchádzania a boja proti pohlavnému zneužívaniu detí a najmä proti výrobe, spracovaniu, rozširovaniu a držbe detskej pornografie prostredníctvom internetu,ROZHODLA TAKTO:Článok 11. V rámci rozhodnutia č. 276/1999/ES Európskeho parlamentu a Rady a na zintenzívnenie opatrení na predchádzanie a zabránenie výrobe, spracovaniu, držbe a rozširovaniu detskej pornografie a na podporu účinného vyšetrovania a stíhania trestných činov v tejto oblasti prijmú členské štáty potrebné opatrenia, ktoré budú užívateľov internetu podnecovať k tomu, aby priamo alebo nepriamo informovali orgány činné v trestnom konaní o podozrivej distribúcii detskej pornografie na internete, ak sa s takýmto materiálom stretnú. Užívatelia internetu budú oboznámení o možnostiach kontaktu s orgánmi činnými v trestnom konaní alebo so subjektami, ktoré majú obzvlášť dobré možnosti spojenia s orgánmi činnými v trestnom konaní, aby umožnili takýmto orgánom plniť si svoje úlohy v prevencii a boji proti detskej pornografii na internete.2. Ak je to potrebné a s ohľadom na administratívnu štruktúru každého členského štátu, môžu byť na podporu účinného vyšetrovania a stíhania trestných činov v tejto oblasti zriadené špecializované jednotky v rámci orgánov činných v trestnom konaní, ktoré majú potrebné odborné znalosti a prostriedky a sú schopné rýchlo reagovať na informácie o podozrivej výrobe, spracovaní, rozširovaní a držbe detskej pornografie.3. Členské štáty zabezpečia, aby orgány činné v trestnom konaní pracovali rýchlo, ak dostanú informáciu o podozrivej výrobe, spracovaní, držbe a rozširovaní detského pornografického materiálu. Orgány činné v trestnom konaní môžu postupovať odchylne, ak a pokiaľ je to taktické a potrebné, napríklad s cieľom dostať sa k osobám, ktoré sú v pozadí trestnej činnosti alebo k sieťam (gangy detskej pornografie).Článok 21. Členské štáty zabezpečia čo najširšiu a najrýchlejšiu spoluprácu na uľahčenie účinného vyšetrovania a stíhania trestných činov súvisiacich s detskou pornografiou na internete v súlade s jestvujúcimi dohodami a opatreniami.2. Na zabezpečenie včasnej a účinnej reakcie na tieto trestné činy si členské štáty oznámia už vytvorené kontaktné miesta, ktoré pracujú nepretržite a pozostávajú z vyškoleného personálu, ako aj špecializované jednotky uvedené v článku 1 ods. 2, ktoré môžu byť použité na výmenu informácií a na ďalšie kontakty medzi členskými štátmi. Kontaktné miesta, ktoré členské štáty už vytvorili na iné úlohy, sa tiež môžu použiť na všetky tieto účely. Podobne sa použijú jestvujúce komunikačné kanály, ako je Europol a Interpol.3. Členské štáty zabezpečia, aby bol Europol v medziach svojho mandátu informovaný o podozrivých prípadoch detskej pornografie.4. Členské štáty pri zodpovedajúcej spolupráci s Europolom preskúmajú možnosti organizácie pravidelných stretnutí kompetentných orgánov špecializujúcich sa na boj proti detskej pornografii na internete s cieľom podporovať výmenu všeobecných informácií, analýzu situácie a koordináciu taktických opatrení.5. Každý členský štát oznámi Generálnemu sekretariátu Rady svoju organizačnú jednotku alebo jednotky, ktoré konajú ako kontaktné miesta podľa odseku 2. Generálny sekretariát informuje o týchto kontaktných miestach ostatné členské štáty.Článok 31 Členské štáty sa zapoja do konštruktívneho dialógu s priemyslom a preskúmajú vhodné opatrenia dobrovoľnej alebo právne záväznej povahy na odstránenie detskej pornografie z internetu. Členské štáty si najmä vymenia skúsenosti o účinnosti opatrení, ktoré prijali na odstránenie detskej pornografie z internetu. V tejto súvislosti preskúmajú nasledovné opatrenia, ktoré prevádzkovateľov internetu zaviažu k povinnosti:a) upovedomiť kompetentné subjekty uvedené v článku 1 ods. 1 alebo jednotky uvedené v článku 1 ods. 2 o materiáloch obsahujúcich detskú pornografiu, o ktorých boli informovaní, alebo o ktorých vedia a ktoré sa rozširujú ich prostredníctvom,b) stiahnuť z obehu detskú pornografiu, o ktorej boli informovaní, alebo o ktorej vedia a ktorá je distribuovaná ich prostredníctvom, pokiaľ príslušné orgány nestanovia inak,c) v súlade s rezolúciou Rady zo 17. januára 1995 o zákonnom odpočúvaní telekomunikácií [14] zachovať údaje súvisiace s obchodom, ak sú použiteľné a technicky vhodné – najmä pre účely trestného stíhania v prípadoch podozrivého sexuálneho zneužívania detí, výroby, spracovania a distribúcie detskej pornografie – na dobu, ktorá môže byť špecifikovaná podľa uplatniteľného vnútroštátneho právneho predpisu, a tým umožniť sprístupnenie údajov orgánom činným v trestnom konaní na preskúmanie v súlade s platnými postupmi,d) vytvoriť vlastné kontrolné systémy boja proti výrobe, spracovaniu, držbe a distribúcii materiálov detskej pornografie.Článok 4Členské štáty pravidelne preveria, či si technický rozvoj nevyžaduje pre zachovanie účinnosti boja proti detskej pornografii na internete zmeny trestného procesného práva pri rešpektovaní jeho základných princípov a ak je to potrebné, prijmú pre tento účel vhodné nové právne predpisy.Článok 5Členské štáty spolupracujú navzájom za účasti priemyslu pri zdieľaní svojich skúseností a, pokiaľ je to možné, podporujú výrobu filtrov a iných technických prostriedkov na zabránenie distribúcie detskej pornografie a umožnenie jej odhaľovania.Článok 61. Rada preskúma rozsah, v ktorom členské štáty splnili svoje záväzky podľa spoločného opatrenia č. 97/154/SVV a rozsah, v ktorom sa opatrenia navrhnuté v tomto rozhodnutí ukázali ako účinné.2. Skúmanie uvedené v odseku 1 sa uskutoční podľa spoločného opatrenia č. 97/827/SVV prijatého Radou 5. decembra 1997, ktoré stanovuje mechanizmus na vyhodnotenie uplatňovania a plnenia medzinárodných záväzkov v boji proti organizovanému zločinu [15] na národnej úrovni s nasledovnými výhradami:a) hodnotiace tímy budú pozostávať z dvoch expertov,b) hodnotenie na mieste sa uskutoční tak, aby sa predišlo komplikovaným postupom.3. Hodnotenie špecifikované v hlave IV/B spoločného opatrenia č. 97/154/SVV sa neuskutoční, nahradí ho hodnotenie uvedené v odseku 2 tohto článku.4. Na základe informácií obdržaných v priebehu hodnotenia podľa odseku 2 Rada preskúma ďalšie opatrenia, ktoré je vhodné prijať na zvýšenie účinnosti boja proti detskej pornografii a sexuálnemu vykorisťovaniu detí.Článok 7Toto rozhodnutie platí pre Gibraltár.Článok 8Členské štáty uskutočnia opatrenia obsiahnuté v tomto rozhodnutí najneskôr do 31. decembra 2000.V Bruseli 29. mája 2000Za RadupredsedaA. Costa[1] Stanovisko vydané 11. apríla 2000 (doposiaľ neuverejnené v úradnom vestníku).[2] Ú. v. ES C 320, 28. 10. 1996, s. 190.[3] Ú. v. ES C 20, 20. 1. 1997, s. 170.[4] Ú. v. ES C 150, 19. 5. 1997, s. 38.[5] Ú. v. ES C 358, 24. 11. 1997, s. 37.[6] Ú. v. ES L 322, 12. 12. 1996, s. 7.[7] Ú. v. ES C 70, 6. 3. 1997, s. 1.[8] Ú. v. ES L 63, 4. 3. 1997, s. 2.[9] Ú. v. ES C 26, 30. 1. 1999, s. 21.[10] Ú. v. ES L 270, 7. 10. 1998, s. 48.[11] Ú. v. ES C 251, 15. 8. 1997, s. 1.[12] Ú. v. ES L 33, 6. 2. 1999, s. 1.[13] Ú. v. ES L 142, 5. 6. 1999, s. 1.[14] Ú. v. ES C 329, 4. 11. 1996, s. 1.[15] Ú. v. ES L 344, 15.12. 1997, s. 7.--------------------------------------------------


title: Rozhodnutie Rady (EÚ) 2016/1230 z 12. júla 2016, ktorým sa stanovuje, že Portugalsko neprijalo účinné opatrenia v reakcii na odporúčanie Rady z 21. júna 2013

text:
               28.7.2016

               SK

               Úradný vestník Európskej únie

               L 202/21

         ROZHODNUTIE RADY (EÚ) 2016/1230
   z 12. júla 2016,
   ktorým sa stanovuje, že Portugalsko neprijalo účinné opatrenia v reakcii na odporúčanie Rady z 21. júna 2013
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 126 ods. 8,
   so zreteľom na odporúčanie Európskej komisie,
   keďže:

               (1)

               Podľa článku 126 zmluvy sa členské štáty musia vyhýbať nadmernému deficitu verejných financií.

               (2)

               Pakt stability a rastu vychádza z cieľa zdravých verejných financií, ktoré sú prostriedkom na posilňovanie podmienok pre cenovú stabilitu a silný udržateľný rast smerujúci k vytváraniu pracovných miest. Pakt stability a rastu obsahuje nariadenie Rady (ES) č. 1467/97 (1), ktoré bolo prijaté na podporu urýchlenej nápravy nadmerných deficitov verejných financií.

               (3)

               Rada, konajúc na základe odporúčania Komisie, rozhodla 2. decembra 2009 v súlade s článkom 126 ods. 6 zmluvy, že v Portugalsku existuje nadmerný deficit, a v súlade s článkom 126 ods. 7 zmluvy a článkom 3 nariadenia Rady (ES) č. 1467/97 vydala odporúčanie na vykonanie nápravy nadmerného deficitu najneskôr do roku 2013 (2). Rada poskytla Portugalsku finančnú pomoc Únie v nadväznosti na žiadosť portugalských orgánov o finančnú pomoc Únie, členských štátov, ktorých menou je euro, a Medzinárodného menového fondu (MMF) (3). Memorandum o porozumení týkajúce sa podmienenosti osobitnej hospodárskej politiky (ďalej len „memorandum o porozumení“) medzi Komisiou a portugalskými orgánmi bolo podpísané 17. mája 2011. Odvtedy Rada vydala na základe článku 126 ods. 7 zmluvy Portugalsku dve odporúčania (9. októbra 2012 a 21. júna 2013), ktorými sa predĺžil termín na nápravu nadmerného deficitu do roku 2014, resp. do roku 2015. Rada v obidvoch odporúčaniach dospela k názoru, že Portugalsko prijalo účinné opatrenia, avšak vyskytli sa neočakávané nepriaznivé hospodárske udalosti so zásadnými nepriaznivými následkami pre verejné financie.

               (4)

               Aby sa celkový deficit verejných financií znížil do roku 2015 vierohodným a udržateľným spôsobom pod referenčnú hodnotu 3 % HDP, Portugalsku sa odporučilo: a) znížiť celkový deficit na úroveň 5,5 % HDP v roku 2013, 4,0 % HDP v roku 2014 a 2,5 % HDP v roku 2015, čo sa na základe aktualizácie hospodárskeho výhľadu útvarov Komisie pre Portugalsko z mája 2013 pokladalo za vývoj zodpovedajúci zlepšeniu štrukturálneho salda vo výške 0,6 % HDP v roku 2013, 1,4 % HDP v roku 2014 a 0,5 % HDP v roku 2015; b) vykonať opatrenia vo výške 3,5 % HDP na obmedzenie deficitu v roku 2013 na 5,5 % HDP, vrátane opatrení vymedzených v zákone o rozpočte na rok 2013 a dodatočných opatrení zahrnutých v dodatkovom rozpočte – konkrétne ide o zníženie mzdových nákladov, zvýšenie efektívnosti fungovania verejnej správy, zníženie verejnej spotreby a lepšie využívanie finančných prostriedkov Únie; c) opierať sa o výsledky prieskumu verejných výdavkov, prijať trvalé konsolidačné opatrenia v hodnote najmenej 2,0 % HDP s cieľom dosiahnuť celkový deficit na úrovni 4,0 % HDP v roku 2014 a usilovať o zjednodušenie a modernizáciu verejnej správy, obmedzenie nadbytočných funkcií a subjektov vo verejnom sektore, zlepšenie udržateľnosti dôchodkového systému a dosiahnutie cieľových úspor nákladov na jednotlivých odvetvových ministerstvách; d) prijať potrebné trvalé konsolidačné opatrenia na dosiahnutie cieľového deficitu na rok 2015 vo výške 2,5 % HDP. Portugalsku sa ďalej odporučilo, aby udržalo tempo reforiem správy verejných financií prostredníctvom revízie zákona o rozpočtovom rámci do konca roku 2013 a ďalej tak zlepšilo rozpočtové postupy a zásady rozpočtového riadenia, zodpovednosti, transparentnosti a zjednodušenia a pokračovalo v úsilí o obmedzenie podmienených záväzkov vyplývajúcich zo štátnych podnikov a verejno-súkromných partnerstiev.

               (5)

               V aktualizácii hospodárskeho výhľadu útvarov Komisie pre Portugalsko z mája 2013, z ktorej vychádzalo odporúčanie Rady z 21. júna 2013, sa predpokladalo, že portugalské hospodárstvo klesne o 2,3 % v roku 2013 a následne porastie v dvoch nasledujúcich rokoch o 0,6 %, resp. o 1,5 %. Rast HDP v nominálnom vyjadrení sa predpokladal na úrovni – 0,6 % v roku 2013, na úrovni 1,8 % v roku 2014 a vo výške 2,7 % v nasledujúcom roku.

               (6)

               Rada vo svojom odporúčaní z 21. júna 2013 stanovila termín 1. októbra 2013, dokedy sa v súlade s ustanoveniami článku 3 ods. 4 nariadenia (ES) č. 1467/97 mali prijať účinné opatrenia. V súlade s článkom 10 ods. 2 písm. a) nariadenia (EÚ) č. 472/2013 bolo Portugalsko oslobodené od osobitného podávania správ v rámci postupu pri nadmernom deficite a podávalo správy v rámci svojho programu makroekonomických úprav.

               (7)

               V následných posúdeniach boli zdôraznené riziká nedodržania odporúčania Rady z 21. júna 2013. V júli 2015 Rada na základe svojho posúdenia programu stability na rok 2015, prvého posúdenia po ukončení programu makroekonomických úprav, dospela k záveru, že existuje riziko, že Portugalsko nedodrží ustanovenia Paktu stability a rastu. Podobne sa aj v stanovisku Komisie k návrhu rozpočtového plánu Portugalska na rok 2015 dospelo k záveru, že existuje riziko, že Portugalsko poruší pravidlá Paktu stability a rastu. Komisia predovšetkým poukázala na riziko, že náprava nadmerného deficitu nebude vykonaná v stanovenej lehote do roku 2015. Komisia okrem toho poukázala na to, že intenzita štrukturálneho úsilia nezodpovedá intenzite uvedenej v odporúčaní, čo znamená, že je potrebné prijať dodatočné štrukturálne konsolidačné opatrenia na rok 2015 na podporu vierohodnej a udržateľnej nápravy nadmerného deficitu.

               (8)

               Nové posúdenie opatrení, ktoré prijalo Portugalsko na nápravu nadmerného deficitu do roku 2015 v reakcii na odporúčanie Rady z 21. júna 2013, vedie k týmto záverom:

                           —

                           Na základe oznámenia deficitu verejných financií v roku 2015, ktorého správnosť overila Komisia (Eurostat), deficit v roku 2015 predstavoval 4,4 % HDP a presiahol referenčnú hodnotu stanovenú v zmluve na úrovni 3,0 % HDP. Rozdiel vo vzťahu k referenčnej hodnote bol spôsobený predovšetkým opatrením na podporu finančného sektora súvisiacim s riešením krízovej situácie banky Banif (Banco Internacional do Funchal, S.A.) na konci roka 2015, čo malo negatívny vplyv na deficit verejných financií v objeme 1,4 % HDP. Pri zohľadnení daného prvku spolu s jednorazovými príjmovými položkami by deficit bez jednorazových opatrení bol stále tesne nad referenčnou hodnotou uvedenou v zmluve.

                           —

                           Celkové zlepšenie štrukturálneho salda v období rokov 2013 až 2015 sa odhaduje na 1,1 % HDP, čo je výrazne pod úrovňou 2,5 % HDP, ktorú odporučila Rada. Po úprave o vplyv revidovaného potenciálneho rastu produkcie a vplyv neočakávaných príjmov alebo výpadkov príjmov v porovnaní so základným scenárom, z ktorého vychádza odporúčanie, je celkové zlepšenie podstatne nižšie, a to na úrovni – 0,1 % HDP.

                           —

                           Výška opatrení vykonaných do júna 2014 bola v súlade s cieľmi v rámci programu makroekonomických úprav. Následne sa výška trvalých konsolidačných opatrení na podporu plnenia rozpočtových cieľov na rok 2014 postupom času výrazne znížila z 2,3 % HDP plánovaných v čase stanovovania rozpočtu na rok 2014 na úroveň okolo 1,5 % HDP uvedenú v prognóze, z ktorej sa vychádzalo pri rozpočte na rok 2015. Výška prijatých opatrení jednoznačne zaostáva za odporúčaním, aby v roku 2014 boli prijaté dodatočné opatrenia vo výške aspoň 2,0 % HDP. Výška trvalých opatrení na fiškálnu konsolidáciu sa v prípade roku 2015 ďalej znížila na približne 0,6 % HDP v roku 2015 a celkový cieľ bol stanovený na 2,7 % HDP. Plánované štrukturálne konsolidačné opatrenia teda nestačili na dosiahnutie odporúčaného cieľového deficitu na rok 2015 vo výške 2,5 % HDP. Výsledný deficit v roku 2015 potvrdil, že plánované opatrenia boli nedostatočné.

                           —

                           Vo všeobecnosti podporilo zlepšenie celkového deficitu od júna 2014 oživenie hospodárstva a zníženie výdavkov na úroky v prostredí nízkych úrokových sadzieb. Neočakávané zisky neboli použité na zrýchlenie znižovania deficitu a objem štrukturálnych konsolidačných opatrení nepostačoval na dosiahnutie cieľov.

                           —

                           Dlh verejných financií sa od vydania odporúčania Rady z 21. júna 2013 podľa prognózy Komisie z jari 2016 do veľkej miery stabilizoval – na úrovni 129,2 % HDP na konci roku 2013, 130,2 % HDP v roku 2014 a 129,0 % HDP v roku 2015.

                           —

                           Fiškálno-štrukturálne reformy pokročili vo väčšine oblastí, aj keď rôznym tempom. Zákon o rozpočtovom rámci bol prepracovaný a posilnený a plnú účinnosť má nadobudnúť v septembri 2018. Na zabránenie daňovým podvodom a únikom a v rámci reformy daňovej správy sa vyvinulo značné úsilie. Dlhodobá udržateľnosť dôchodkového systému sa v posledných rokoch zlepšila, no krátkodobé a strednodobé problémy pretrvávajú. Reforma systému zdravotnej starostlivosti, ktorej cieľom je zabezpečiť udržateľnosť vnútroštátneho zdravotníckeho systému, napreduje primeraným tempom. V posledných rokoch boli zavedené reformy verejnej správy na zlepšenie fiškálnej správy na regionálnej a miestnej úrovni, ako aj reformy verejno-súkromných partnerstiev a štátnych podnikov, a to najmä počas trvania programu makroekonomických úprav.

               (9)

               Uvedené skutočnosti vedú k záveru, že reakcia Portugalska na odporúčanie Rady z 21. júna 2013 nebola dostatočná. Portugalsko neodstránilo svoj nadmerný deficit do roku 2015. Fiškálne úsilie zďaleka nedosahuje úroveň, ktorú odporúčala Rada,

         PRIJALA TOTO ROZHODNUTIE:
   Článok 1
   Portugalsko neprijalo účinné opatrenia v reakcii na odporúčanie Rady z 21. júna 2013.
   Článok 2
   Toto rozhodnutie je určené Portugalskej republike.

      V Bruseli 12. júla 2016

            Za Radu

            predseda

         P. KAŽIMÍR

      (1)  Nariadenie Rady (ES) č. 1467/97 zo 7. júla 1997 o urýchľovaní a objasňovaní vykonania postupu pri nadmernom schodku (Ú. v. ES L 209, 2.8.1997, s. 6).

      (2)  Všetky dokumenty týkajúce sa postupu pri nadmernom deficite Portugalska sa nachádzajú na tejto webovej stránke: http://ec.europa.eu/economy_finance/economic_governance/sgp/deficit/countries/portugal_en.htm

      (3)  Vykonávacie rozhodnutie Rady 2011/344/EÚ zo 17. mája 2011 o poskytnutí finančnej pomoci Únie Portugalsku (Ú. v. EÚ L 159, 17.6.2011, s. 88).


title: 2014/712/EÚ: Rozhodnutie Rady z  8. októbra 2014 , ktorým sa vymenúva dánsky náhradník Výboru regiónov

text:
               14.10.2014

               SK

               Úradný vestník Európskej únie

               L 296/27

         ROZHODNUTIE RADY
   z 8. októbra 2014,
   ktorým sa vymenúva dánsky náhradník Výboru regiónov

      (2014/712/EÚ)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh dánskej vlády,
   keďže:

               (1)

               Rada 22. decembra 2009 a 18. januára 2010 prijala rozhodnutia 2009/1014/EÚ (1) a 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015. Pán Lasse KRULL bol 3. júna 2010 rozhodnutím Rady 2010/312/EÚ (3) vymenovaný za náhradníka do 25. januára 2015.

               (2)

               V dôsledku skončenia funkčného obdobia pána Lasseho KRULLA PETERSENA sa uvoľnilo jedno miesto náhradníka.

         PRIJALA TOTO ROZHODNUTIE:
   Článok 1
   Na zvyšný čas funkčného obdobia, ktoré trvá do 25. januára 2015, sa za náhradníka do Výboru regiónov vymenúva:

               —

               pán Peter KOFOD POULSEN, Member of the Regional Council of Region of Southern Denmark.

         Článok 2
   Toto rozhodnutie nadobúda účinnosť dňom jeho prijatia.

      V Luxemburgu 8. októbra 2014

            Za Radu

            predseda

         M. LUPI

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.

      (3)  Ú. v. EÚ L 140, 19.1.2010, s. 27.


title: 2006/136/ES: Rozhodnutie Rady zo  14. februára 2006  o uzavretí Dohody vo forme výmeny listov medzi Európskym spoločenstvom a Čílskou republikou o zmenách a doplneniach Dohody o obchode s vínom, ktorá tvorí prílohu Dohody o pridružení medzi Európskym spoločenstvom a jeho členskými štátmi na jednej strane a Čílskou republikou na strane druhej

text:
               24.2.2006

               SK

               Úradný vestník Európskej únie

               L 54/23

         ROZHODNUTIE RADY
   zo 14. februára 2006
   o uzavretí Dohody vo forme výmeny listov medzi Európskym spoločenstvom a Čílskou republikou o zmenách a doplneniach Dohody o obchode s vínom, ktorá tvorí prílohu Dohody o pridružení medzi Európskym spoločenstvom a jeho členskými štátmi na jednej strane a Čílskou republikou na strane druhej
   (2006/136/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 133, v spojení s prvou vetou prvého pododoseku jej článku 300 ods. 2,
   so zreteľom na návrh Komisie,
   keďže:

               (1)

               Dohoda o pridružení medzi Európskym spoločenstvom a jeho členskými štátmi na jednej strane a Čílskou republikou na strane druhej (1) (ďalej len „asociačná dohoda“) bola podpísaná 18. novembra 2002 a nadobudla platnosť 1 marca 2005 (2).

               (2)

               Rada 24. novembra 2005 poverila Komisiu začať rokovania s Čílskou republikou s cieľom zmeniť a doplniť dohodu o obchode s vínom, ktorá je pripojená ako príloha V (3) (ďalej len „príloha V“) k asociačnej dohode. Tieto rokovania boli úspešne ukončené.

               (3)

               Dohoda vo forme výmeny listov medzi Európskym spoločenstvom a Čílskou republikou o zmenách a doplneniach prílohy V by sa mala schváliť,

         ROZHODLA TAKTO:
   Článok 1
   Dohoda vo forme výmeny listov medzi Európskym spoločenstvom a Čílskou republikou o zmenách a doplneniach Dohody o obchode s vínom, ktorá tvorí prílohu Dohody o pridružení medzi Európskym spoločenstvom a jeho členskými štátmi na jednej strane a Čílskou republikou na strane druhej, sa týmto v mene Spoločenstva schvaľuje.
   Text dohody vo forme výmeny listov je pripojený k tomuto rozhodnutiu.
   Článok 2
   Komisárka pre poľnohospodárstvo a rozvoj vidieka sa týmto splnomocňuje podpísať dohodu vo forme výmeny listov s cieľom zaviazať Spoločenstvo.

      V Bruseli 14. februára 2006

            Za Radu

            predseda

         K.-H. GRASSER

      (1)  Ú. v. ES L 352, 30.12.2002, s. 3.

      (2)  Ú. v. EÚ L 84, 2.4.2005, s. 21.

      (3)  Ú. v. ES L 352, 30.12.2002, s. 1083.
    ---documentbreak---

               24.2.2006

               SK

               Úradný vestník Európskej únie

               L 54/24

         DOHODA
   vo forme výmeny listov medzi Európskym spoločenstvom a Čílskou republikou o zmenách a doplneniach Dohody o obchode s vínom, ktorá tvorí prílohu Dohody o pridružení medzi Európskym spoločenstvom a jeho členskými štátmi na jednej strane a Čílskou republikou na strane druhej
   V Bruseli
   Vážený pán,
   mám tú česť odvolať sa na stretnutia spoločného výboru zriadeného v súlade s článkom 30 prílohy V k asociačnej dohode (dohoda o obchode s vínom). Spoločný výbor navrhuje, aby sa v dohode o obchode s vínom (ďalej len „príloha V“) vykonali úpravy, s cieľom zohľadniť vývoj právnych predpisov od jej prijatia.
   Počas nedávneho zasadnutia spoločného výboru 13. až 14. júna 2005 v Madride, sa výbor dohodol na potrebe zmeny a doplnenia dodatkov, ako aj textu dohody s cieľom aktualizovať jej znenie. Mám preto tú česť navrhnúť, aby sa príloha V zmenila a doplnila, tak ako je uvedené v priloženom dodatku, s účinnosťou odo dňa podpisu.
   Bola by som Vám zaviazaná, keby ste mohli potvrdiť, že Vaša vláda súhlasí s obsahom tohto listu.
   Prijmite, prosím, výraz mojej najhlbšej úcty.

         V mene Európskeho spoločenstva

      Dodatok
      Príloha V sa týmto mení a dopĺňa takto:

                  1.

                  V článku 5 sa odsek 2 nahrádza takto:
                  „2.   Názvy uvedené v článku 6 sú výlučne vyhradené pre výrobky s pôvodom v zúčastnenej strane, na ktorú sa vzťahujú.“

                  2.

                  Článok 7 sa mení a dopĺňa takto:

                              a)

                              Odsek 2 sa nahrádza takto:
                              „2.   Na základe čílskeho registra obchodných značiek z 10. júna 2002 sa obchodné značky uvedené v dodatku VI.A zrušia v prípade použitia na vnútornom trhu do 12 rokov a v prípade použitie na vývoz do piatich rokov odo dňa nadobudnutia platnosti tejto dohody.“

                              b)

                              Za odsek 2 sa vkladá tento odsek:
                              „2a   Na základe čílskeho registra obchodných značiek z 10. júna 2002 sú obchodné označenia uvedené v dodatku VI. B. povolené podľa podmienok stanovených v tomto dodatku, výlučne pre použitie na vnútornom trhu a zrušia sa do 12 rokov odo dňa nadobudnutia platnosti tejto dohody.“

                  3.

                  Článok 8 sa mení a dopĺňa takto:

                              a)

                              V odseku 5 sa písmeno b) nahrádza takto:

                                          „b)

                                          tam, kde je tradičný výraz alebo doplňujúce označenie kvality uvedené v dodatku III alebo IV homonymné s názvom vína s pôvodom v nezúčastnených stranách, používa sa posledný uvedený názov na opis a prezentáciu vína iba v prípade, ak je takéto použitie uznané vo vnútroštátnych právnych predpisoch krajiny pôvodu a nepredstavuje nespravodlivú hospodársku súťaž a neuvádza spotrebiteľov do omylu v súvislosti s pôvodom, charakteristikou alebo kvalitou vína;“.

                              b)

                              V odseku 5 sa písmeno c) vypúšťa.

                  4.

                  Článok 9 sa mení a dopĺňa takto:

                              a)

                              Písmeno a) sa nahrádza takto:

                                          „a)

                                          pokiaľ ide o víno s pôvodom v Spoločenstve, uvedené v dodatku III;“.

                              b)

                              Písmeno b) sa nahrádza takto:

                                          „b)

                                          pokiaľ ide o víno s pôvodom v Čile, uvedené v dodatku IV.“

                  5.

                  Článok 10 sa mení a dopĺňa takto:

                              a)

                              Odsek 1 sa nahrádza takto:
                              „1.   Registrácia obchodnej značky vína v zúčastnenej strane, ktorá je rovnaká alebo podobná alebo obsahuje tradičný výraz alebo doplňujúce označenie kvality inej zúčastnenej strany uvedené v dodatku III alebo IV sa zamietne, keďže takáto registrácia sa týka použitia tohto tradičného výrazu alebo doplňujúceho označenia kvality pri opise a prezentácii kategórie alebo kategórií vína, pre ktoré je tento tradičný výraz alebo doplňujúce označenie kvality uvedené v dodatku III alebo IV.“

                              b)

                              Odsek 2 sa nahrádza takto:
                              „2.   Odchylne od odseku 1 zamietnutie registrácie obchodnej značky vína v zúčastnenej strane, ktorá je rovnaká alebo podobná alebo obsahuje tradičný výraz alebo doplňujúce označenie kvality zúčastnenej strany uvedené v dodatku III alebo IV nebude povinné, ak sa takáto registrácia týka použitia tohto tradičného výrazu alebo doplňujúceho označenia kvality pri opise a prezentácii kategórie alebo kategórií vína, pre ktoré je uvedené v dodatku III alebo IV.“

                              c)

                              Odsek 3 sa vypúšťa.

                  6.

                  Článok 11 sa mení a dopĺňa takto:

                              a)

                              Odsek 1 sa nahrádza takto:
                              „1.   Zúčastneným stranám nie sú na základe čílskeho registra obchodných značiek z 10. júna 2002 známe žiadne iné obchodné značky okrem tých, ktoré sú uvedené v článku 7 ods. 2 a 2a a v článku 10 ods. 4, ktoré by boli rovnaké alebo podobné alebo by obsahovali zemepisné označenia alebo tradičné výrazy alebo doplňujúce označenie kvality uvedené v článkoch 6 a 10 v uvedenom poradí.“

                              b)

                              Odsek 2 sa nahrádza takto:
                              „2.   V zmysle odseku 1 nemôže žiadna zo zúčastnených strán zamietnuť právo na používanie obchodnej značky, ktoré je zahrnuté v čílskom registri obchodných značiek z 10. júna 2002, iných ako tých, ktoré sú uvedené v článku 7 ods. 2 a 2a a v článku 10 ods. 4, na základe toho, že takáto obchodná značka je rovnaká alebo podobná alebo obsahuje zemepisné označenia uvedené v dodatku I alebo II, alebo tradičné výrazy alebo doplňujúce označenie kvality uvedené v dodatku III alebo IV.“

                  7)

                  V článku 30 sa odsek 3 nahrádza takto:
                  „3.   Spoločný výbor môže poskytovať odporúčania na podporu dosiahnutia cieľov tejto dohody. Vykonajú sa v súlade s rokovacím poriadkom pre zvláštne výbory.“

   V Santiagu de Chile/Bruseli
   Vážená pani,
   mám tú česť potvrdiť dnešným dátumom prijatie Vášho listu tohto znenia:

      „Mám tú česť odvolať sa na stretnutia spoločného výboru zriadeného v súlade s článkom 30 prílohy V k asociačnej dohode (dohoda o obchode s vínom). Spoločný výbor navrhuje, aby sa v dohode o obchode s vínom (ďalej len ‚príloha V’) vykonali úpravy, s cieľom zohľadniť vývoj právnych predpisov od jej prijatia.
      Počas nedávneho zasadnutia spoločného výboru 13. až 14. júna 2005 v Madride, sa výbor dohodol na potrebe zmeny a doplnenia dodatkov, ako aj textu dohody s cieľom aktualizovať jej znenie. Mám preto tú česť navrhnúť, aby sa príloha V zmenila a doplnila, tak ako je uvedené v priloženom dodatku, s účinnosťou odo dňa podpisu.
      Bola by som Vám zaviazaná, keby ste mohli potvrdiť, že Vaša vláda súhlasí so znením tohto listu.“

   Mám tú česť Vám oznámiť, že Čílska republika súhlasí s obsahom tohto listu.
   Prijmite, prosím, výraz mojej najhlbšej úcty.

         Za Čílsku republiku


title: Rozhodnutie Rady z 22. decembra 1994 o dočasnom uplatňovaní určitých článkov druhých dodatkových protokolov k európskym dohodám medzi Európskymi spoločenstvami a ich členskými štátmi na jednej strane a určitými tretími krajinami na strane druhej a k dočasným dohodám o obchode a záležitostiach spojených s obchodom medzi Európskym hospodárskym spoločenstvom a Európskym spoločenstvom uhlia a ocele na jednej strane a tými istými krajinami na strane druhej

text:
Dôležité právne oznámenie

|

31994D0937

Úradný vestník L 366 , 31/12/1994 S. 0021 - 0021 Fínske špeciálne vydanie: Kapitola 11 Zväzok 37 S. 0272  Švédske špeciálne vydanie: Kapitola 11 Zväzok 37 S. 0272

		Rozhodnutie Radyz 22. decembra 1994o dočasnom uplatňovaní určitých článkov druhých dodatkových protokolov k európskym dohodám medzi Európskymi spoločenstvami a ich členskými štátmi na jednej strane a určitými tretími krajinami na strane druhej a k dočasným dohodám o obchode a záležitostiach spojených s obchodom medzi Európskym hospodárskym spoločenstvom a Európskym spoločenstvom uhlia a ocele na jednej strane a tými istými krajinami na strane druhej(94/937/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 113,so zreteľom na európsku dohodu podpísanú s Rumunskom 1. februára 1993, v znení dodatkového protokolu podpísaného 21. decembra 1993,so zreteľom na dočasnú dohodu [1] s Rumunskom, ktorá nadobudla účinnosť 1. februára 1993, v znení dodatkového protokolu podpísaného 21. decembra 1993,so zreteľom na európsku dohodu podpísanú s Bulharskou republikou 8. marca 1993, v znení dodatkového protokolu podpísaného 21. decembra 1993,so zreteľom na dočasnú dohodu [2] s Bulharskou republikou, ktorá nadobudla účinnosť 31. decembra 1993, v znení dodatkového protokolu podpísaného 21. decembra 1993,so zreteľom na závery zasadnutia Rady pre všeobecné záležitosti z 31. októbra 1994,so zreteľom na návrh Komisie,keďže Komisia prerokovala v mene spoločenstiev druhé dodatkové protokoly k dočasným dohodám o obchode a o záležitostiach spojených s obchodom a k európskym dohodám s Rumunskom a s Bulharskou republikou;keďže príslušné časti uvedených druhých dodatkových protokolov by sa mali uplatňovať so zreteľom na výrobky uvedené v Zmluve o založení Európskeho spoločenstva dočasne od 1. januára 1995 do zavŕšenia postupov potrebných na ich uzavretieROZHODLA TAKTO:Jediný článokDo oficiálneho uzavretia druhých dodatkových protokolov sa od 1. januára 1995 budú dočasne uplatňovať tieto príslušné články:- Články 1 a 2 Druhého dodatkového protokolu k Európskej dohode medzi Európskymi spoločenstvami a ich členskými štátmi na jednej strane a Rumunskom na strane druhej a Dočasnej dohody o obchode a záležitostiach spojených s obchodom medzi Európskym hospodárskym spoločenstvom a Európskym spoločenstvom pre uhlie a oceľ na jednej strane a Rumunskom na strane druhej,- Články 1 a 2 Druhého dodatkového protokolu k európskej dohode medzi Európskymi spoločenstvami a ich členskými štátmi na jednej strane a Bulharskou republikou na strane druhej a Dočasnej dohody o obchode a záležitostiach spojených s obchodom medzi Európskym hospodárskym spoločenstvom a Európskym spoločenstvom pre uhlie a oceľ na jednej strane a Bulharskou republikou na strane druhej.Znenie parafovaných druhých dodatkových protokolov vrátane príslušných článkov je pripojené k tomuto rozhodnutiu.V Bruseli 22. decembra 1994Za RaduPredsedaH. Seehofer[1] Ú. v. ES L 81, 2.4.1993, s. 2.[2] Ú. v. ES L 323, 23.12.1994, s. 2.--------------------------------------------------


title: 2006/862/ES: Rozhodnutie Rady z  22. mája 2006 o uzavretí Dohody vo forme výmeny listov medzi Európskym spoločenstvom a Malajziou podľa článku XXIV:6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny úľav v harmonogramoch Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky počas ich pristúpenia k Európskej únii

text:
               1.12.2006

               SK

               Úradný vestník Európskej únie

               L 335/38

         ROZHODNUTIE RADY
   z 22. mája 2006
   o uzavretí Dohody vo forme výmeny listov medzi Európskym spoločenstvom a Malajziou podľa článku XXIV:6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny úľav v harmonogramoch Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky počas ich pristúpenia k Európskej únii
   (2006/862/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 133 v spojení s prvou vetou prvého pododseku jej článku 300 ods. 2,
   so zreteľom na návrh Komisie,
   keďže:

               (1)

               Dňa 22. marca 2004 Rada poverila Komisiu začať rokovania s niektorými ďalšími členmi WTO podľa článku XXIV:6 Všeobecnej dohody o clách a obchode (GATT) z roku 1994 počas pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii.

               (2)

               Rokovania viedla Komisia po porade s výborom zriadeným na základe článku 133 zmluvy a v rámci rokovacích smerníc vydaných Radou.

               (3)

               Komisia ukončila rokovania o uzavretí Dohody vo forme výmeny listov medzi Európskym spoločenstvom a Malajziou podľa článku XXIV:6 a článku XXVIII GATT z roku 1994. Uvedená dohoda by sa preto mala schváliť,

         ROZHODLA TAKTO:
   Článok 1
   Týmto sa v mene Spoločenstva schvaľuje Dohoda vo forme výmeny listov medzi Európskym spoločenstvom a Malajziou podľa článku XXIV:6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny úľav v harmonogramoch Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky počas ich pristúpenia k Európskej únii, pokiaľ ide o odvolanie špecifických úľav vo vzťahu k odvolaniu harmonogramov Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky počas ich pristúpenia k Európskej únii.
   Text dohody vo forme výmeny listov je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) na podpis dohody s cieľom zaviazať Spoločenstvo (1).

      V Bruseli 22. mája 2006

            Za Radu

            predseda

         J. PRÖLL

      (1)  Deň nadobudnutia platnosti dohody sa uverejní v Úradnom vestníku Európskej únie.
    ---documentbreak---

               1.12.2006

               SK

               Úradný vestník Európskej únie

               L 335/40

         PREKLAD
   DOHODA
   vo forme výmeny listov medzi Európskym spoločenstvom a Malajziou podľa článku XXIV:6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny úľav v harmonogramoch Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky počas pristúpenia k Európskej únii
   Vážený pán,
   po začatí rokovaní medzi Európskymi spoločenstvami (ES) a Malajziou podľa článku XXIV:6 a článku XXVIII GATT z roku 1994 o zmene úľav v harmonogramoch Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky počas ich pristúpenia k ES sa ES a Malajzia s cieľom ukončiť rokovania, ktoré sa začali po oznámení ES z 19. januára 2004 adresovanom WTO podľa článku XXIV:6 GATT z roku 1994, dohodli takto:

               —

               1511 90 19 (Tuhé frakcie palmového oleja, tiež rafinované, ale chemicky nemodifikované, v balení > 1 kg): znížená uplatniteľná sadzba vo výške 10,0 %.

               —

               8525 40 99 (Stabilné videokamery): znížená uplatniteľná sadzba vo výške 12,5 %.

         Uvedené znížené uplatniteľné sadzby sa majú uplatňovať tri roky.
   Presné colné opisy ES 15 sa uplatňujú na všetky uvedené colné položky.
   ES do svojej listiny CLX pre colné územie ES 25 zahrnie koncesie, ktoré boli zahrnuté do jeho predchádzajúcej listiny.
   Táto dohoda nadobúda platnosť dňom podpisu po posúdení zmluvnými stranami v súlade s ich vlastnými postupmi.
   Prijmite, prosím, prejav mojej najhlbšej úcty.

         Za Európske spoločenstvo

   Vážený pán,
   odpovedám na Váš list tohto znenia:
   „po začatí rokovaní medzi Európskymi spoločenstvami (ES) a Malajziou podľa článku XXIV:6 a článku XXVIII GATT z roku 1994 o zmene úľav v harmonogramoch Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky počas ich pristúpenia k ES sa ES a Malajzia s cieľom ukončiť rokovania, ktoré sa začali po oznámení ES z 19. januára 2004 adresovanom WTO podľa článku XXIV:6 GATT z roku 1994, dohodli takto:

               —

               1511 90 19 (Tuhé frakcie palmového oleja, tiež rafinované, ale chemicky nemodifikované, v balení > 1 kg): znížená uplatniteľná sadzba vo výške 10,0 %.

               —

               8525 40 99 (Stabilné videokamery): znížená uplatniteľná sadzba vo výške 12,5 %.

         Uvedené znížené uplatniteľné sadzby sa majú uplatňovať tri roky.
   Presné colné opisy ES 15 sa uplatňujú na všetky uvedené colné položky.
   ES do svojej listiny CLX pre colné územie ES 25 zahrnie koncesie, ktoré boli zahrnuté do jeho predchádzajúcej listiny.
   Táto dohoda nadobúda platnosť dňom podpisu po posúdení zmluvnými stranami v súlade s ich vlastnými postupmi.“
   Mám tú česť týmto vyjadriť súhlas mojej vlády.
   Prijmite, prosím, prejav mojej najhlbšej úcty.

         Za Malajziu


title: Rozhodnutie Stáleho výboru štátov EZVO č. 4/2012/SC z  26. októbra 2012 , ktorým sa vymenúvajú výbory, ktoré majú pomáhať Dozornému úradu EZVO pri výkone jeho funkcií podľa článku 3 protokolu 1 k Dohode medzi štátmi EZVO o založení Dozorného úradu a Súdneho dvora a ktorým sa rušia určité rozhodnutia Stáleho výboru

text:
               7.2.2013

               SK

               Úradný vestník Európskej únie

               L 36/8

         ROZHODNUTIE STÁLEHO VÝBORU ŠTÁTOV EZVO
   č. 4/2012/SC
   z 26. októbra 2012,
   ktorým sa vymenúvajú výbory, ktoré majú pomáhať Dozornému úradu EZVO pri výkone jeho funkcií podľa článku 3 protokolu 1 k Dohode medzi štátmi EZVO o založení Dozorného úradu a Súdneho dvora a ktorým sa rušia určité rozhodnutia Stáleho výboru
   STÁLY VÝBOR ŠTÁTOV EZVO,
   so zreteľom na Dohodu o Stálom výbore štátov EZVO a najmä na jej článok 5 ods. 2,
   so zreteľom na návrh Dozorného úradu EZVO,
   keďže:

               (1)

               Článok 3 protokolu 1 k Dohode medzi štátmi EZVO o zriadení Dozorného úradu a Súdneho dvora pozmenenej protokolom, ktorým sa upravuje uvedená Dohoda medzi štátmi EZVO o zriadení Dozorného úradu a Súdneho dvora (ďalej len „Dohoda o dozore a súde“), stanovuje, že v prípadoch, kde má Európska komisia podľa aktu uvedeného v prílohách k Dohode o EHP týkajúcich sa postupov opísaných v článku 1 predložiť výboru EÚ návrh opatrenia, ktoré má byť prijaté, alebo sa má s výborom EÚ inak poradiť, Dozorný úrad EZVO sa podľa príslušných postupov stanovených Stálym výborom musí poradiť s príslušným výborom, ktorý bol zriadený alebo vymenovaný v súlade s Dohodou o Stálom výbore štátov EZVO, pokiaľ takýto výbor existuje.

               (2)

               Európsky parlament a Rada v nariadení (EÚ) č. 182/2011 zo 16. februára 2011, ktorým sa stanovujú pravidlá a všeobecné zásady mechanizmu, na základe ktorého členské štáty kontrolujú vykonávanie vykonávacích právomocí Komisie (1), stanovili pravidlá a všeobecné zásady týkajúce sa pravidiel a všeobecných zásad mechanizmov, ktoré sa uplatňujú v prípadoch, ak sa na základe právne záväzného aktu Únie (ďalej len „základný akt“) konštatuje potreba jednotných podmienok vykonávania a pri prijímaní vykonávacích aktov Komisiou sa vyžaduje kontrola členských štátov.

               (3)

               Stály výbor štátov EZVO stanovil vo svojom rozhodnutí č. 3/2012 (o nových komitologických postupoch) všeobecné pravidlá opisujúce postupy, ktoré sa majú dodržiavať vtedy, keď výbory pomáhajú Dozornému úradu EZVO, s cieľom zosúladiť tieto postupy s tými, ktoré boli prijaté v nariadení (EÚ) č. 182/2011.

               (4)

               Niektoré v súčasnosti platné rozhodnutia Stáleho výboru určujúce výbory, ktoré majú pomáhať Dozornému úradu EZVO, odkazujú na zastarané právne akty, ktoré boli v Dohode o EHP zrušené, a môžu tiež odkazovať na postupy, ktoré boli upravené v dôsledku nadobudnutia účinnosti nariadenia (EÚ) č. 182/2011. Je preto potrebné aktualizovať všetky súčasné rozhodnutia, na základe ktorých sa vymenúvajú výbory a ktoré boli prijaté Stálym výborom podľa článku 5 ods. 2 Dohody o Stálom výbore štátov EZVO, a určiť pre každý konkrétny prípad, akým postupom sa má riadiť Dozorný úrad EZVO.

               (5)

               S cieľom zjednodušiť a sprehľadniť postup vymenovania výborov, všetky výbory, ktorým musí Dozorný úrad EZVO predložiť návrh opatrení alebo sa s nimi musí inak poradiť, sa týmto vymenúvajú v jedinom rozhodnutí a v súčasnosti platné samostatné rozhodnutia by sa mali zrušiť.

               (6)

               Nie je však nutné vymenovať výbory, ktoré pomáhajú úradu pri výkone jeho právomocí v oblasti hospodárskej súťaže a štátnej pomoci, keďže tieto výbory už sú vymenované a zriadené na základe protokolov 3 a 4 k Dohode medzi štátmi EZVO o zriadení Dozorného úradu a Súdneho dvora.

               (7)

               Postup uplatniteľný v prípade, že Európska komisia musí predložiť výboru návrh opatrenia, ktoré má byť prijaté alebo sa musí s výborom inak poradiť, je stanovený v príslušnom akte. Postup, ktorý má Dozorný úrad EZVO uplatniť, pokiaľ tak musí urobiť v súlade s aktom uvedeným v prílohách k Dohode o EHP, musí byť postup stanovený v rozhodnutí Stáleho výboru štátov EZVO č. 3/2012 (stanovujúcom o komitologické postupy), ktorý najviac zodpovedá postupu stanovenému v akte uvedenom v prílohách k Dohode o EHP. Nie je preto nutné špecifikovať postup uplatniteľný pre výbor po jeho vymenovaní.

               (8)

               Pokiaľ ide o súčasné akty, článok 13 nariadenia (EÚ) č. 182/2011 stanovuje určité prechodné opatrenia na prispôsobenie existujúcich základných aktov v právnom poriadku EÚ, vďaka ktorým nie je potrebné meniť žiaden z týchto aktov. Článok 7 rozhodnutia Stáleho výboru č. 3/2012 (o nových komitologických postupoch) obsahuje podobné ustanovenie o úprave existujúcich postupov.

               (9)

               Dozorný úrad EZVO navrhne výborom štandardný rokovací poriadok, ktorý by mali prijať,

         SA ROZHODLA TAKTO:
   Článok 1
   Vymenovanie výborov
   1.   Výbory uvedené v prílohe k tomuto rozhodnutiu sú vymenované, aby pomáhali Dozornému úradu EZVO pri výkone jeho funkcií podľa článku 3 protokolu 1 k Dohode o dozore a súde.
   2.   Ak výbory pomáhajú Dozornému úradu EZVO, urobia tak v súlade s rozhodnutím Stáleho výboru štátov EZVO č. 3/2012 (stanovujúcom komitologické postupy).
   Článok 2
   Uplatniteľný postup
   Ak Dozorný úrad EZVO musí v súlade s aktom uvedeným v prílohách k Dohode o EHP predložiť výboru návrh opatrenia, ktoré má byť prijaté alebo sa musí s výborom inak poradiť, urobí tak v súlade s postupom stanoveným v rozhodnutí Stáleho výboru štátov EZVO č. 3/2012 (stanovujúcom komitologické postupy), ktorý najviac zodpovedá postupu, ktorý je stanovený v akte uvedenom v prílohách k Dohode o EHP.
   Článok 3
   Zrušenie rozhodnutí Stáleho výboru
   Rozhodnutia Stáleho výboru č. 6/94/SC, 8/94/SC, 9/94/SC, 10/94/SC, 11/94/SC, 12/94/SC, 14/94/SC, 15/94/SC, 2/2000/SC, 3/2000/SC, 3/2001/SC, 1/2003/SC, 2/2004/SC, 3/2004/SC, 1/2005/SC, 4/2005/SC, 2/2006/SC, 3/2006/SC, 2/2007/SC, 3/2008/SC, 4/2008/SC, 1/2009/SC, 4/2009/SC, 6/2009/SC, 7/2009/SC, 8/2009/SC, 9/2009/SC, 4/2010/SC a 2/2012/SC sa týmto zrušujú.
   Článok 4
   Nadobudnutie účinnosti
   Toto rozhodnutie nadobúda účinnosť dňom jeho prijatia.
   Článok 5
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

      V Bruseli 26. októbra 2012

            Za stály výbor

            predseda

         Atle LEIKVOLL

            generálny tajomník

         Kristinn F. ÁRNASON

      (1)  Ú. v. EÚ L 55, 28.2.2011, s. 13.

      PRÍLOHA

                  NÁZOV VÝBORU

                  PRÁVNY AKT

                  1

                  Výbor EZVO pre veterinárne a fytosanitárne záležitosti

                  Príslušné akty uvedené v prílohe I (Veterinárne a fytosanitárne záležitosti) k Dohode o EHP.

                  2

                  Výbor EZVO pre technické predpisy, normy, skúšky a certifikáciu

                  Príslušné akty uvedené v prílohe II (Technické predpisy, normy, testovanie a skúšky) k Dohode o EHP.

                  3

                  Výbor EZVO pre zodpovednosť za výrobky

                  Príslušné akty uvedené v prílohe III (Zodpovednosť za výrobky) k Dohode o EHP.

                  4

                  Výbor EZVO pre energetiku

                  Príslušné akty uvedené v prílohe IV (Energetika) k Dohode o EHP.

                  5

                  Výbor EZVO pre voľný pohyb pracovníkov

                  Príslušné akty uvedené v prílohe V (Voľný pohyb pracovníkov) k Dohode o EHP.

                  6

                  Výbor EZVO pre sociálne zabezpečenie

                  Príslušné akty uvedené v prílohe VI (Sociálne zabezpečenie) k Dohode o EHP.

                  7

                  Výbor EZVO pre uznávanie odborných kvalifikácií

                  Príslušné akty uvedené v prílohe VII (Uznávanie odborných kvalifikácií) k Dohode o EHP.

                  8

                  Výbor EZVO pre právo usadiť sa

                  Príslušné akty uvedené v prílohe VIII (Právo usadiť sa) k Dohode o EHP.

                  9

                  Výbor EZVO pre finančné služby

                  Príslušné akty uvedené v prílohe IX (Finančné služby) k Dohode o EHP.

                  10

                  Výbor EZVO pre služby

                  Príslušné akty uvedené v prílohe X (Služby vo všeobecnosti) k Dohode o EHP.

                  11

                  Výbor EZVO pre elektronické komunikácie (COCOM)

                  Príslušné akty uvedené v prílohe XI (Elektronická komunikácia, audiovizuálne služby a informačná spoločnosť) k Dohode o EHP.

                  12

                  Výbor EZVO pre voľný pohyb kapitálu

                  Príslušné akty uvedené v prílohe XII (Voľný pohyb kapitálu) k Dohode o EHP.

                  13

                  Výbor EZVO pre dopravu

                  Príslušné akty uvedené v prílohe XIII (Doprava) k Dohode o EHP.

                  16

                  Výboru EZVO pre obstarávanie

                  Protokol 2 Dohody o dozore a súde a príslušné akty uvedené v prílohe XVI (Obstarávanie) k Dohode o EHP.

                  17

                  Výbor EZVO pre duševné vlastníctvo

                  Príslušné akty uvedené v prílohe XVII (Duševné vlastníctvo) k Dohode o EHP.

                  18

                  Výbor EZVO pre zdravie a bezpečnosť pri práci, pracovné právo a rovnaké zaobchádzanie s mužmi a ženami

                  Príslušné akty uvedené v prílohe XVIII (Zdravie a bezpečnosť pri práci, pracovné právo a rovnaké zaobchádzanie s mužmi a ženami) k Dohode o EHP.

                  19

                  Výbor EZVO pre ochranu spotrebiteľa

                  Príslušné akty uvedené v prílohe XIX (Ochrana spotrebiteľa) k Dohode o EHP.

                  20

                  Výbor EZVO pre životné prostredie

                  Príslušné akty uvedené v prílohe XX (Životné prostredie) k Dohode o EHP.

                  21

                  Výbor EZVO pre štatistiku

                  Príslušné akty uvedené v prílohe XXI (Štatistika) k Dohode o EHP.


title: Rozhodnutie Rady (EÚ, Euratom) 2017/1143 z 26. júna 2017, ktorým sa vymenúva člen Európskeho hospodárskeho a sociálneho výboru navrhnutý Francúzskou republikou

text:
               28.6.2017

               SK

               Úradný vestník Európskej únie

               L 165/36

         ROZHODNUTIE RADY (EÚ, Euratom) 2017/1143
   z 26. júna 2017,
   ktorým sa vymenúva člen Európskeho hospodárskeho a sociálneho výboru navrhnutý Francúzskou republikou
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 302,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 106a,
   so zreteľom na návrh francúzskej vlády,
   so zreteľom na stanovisko Európskej komisie,
   keďže:

               (1)

               Rada 18. septembra 2015 prijala rozhodnutie (EÚ, Euratom) 2015/1600 (1) a 1. októbra 2015 rozhodnutie (EÚ, Euratom) 2015/1790 (2), ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2015 do 20. septembra 2020.

               (2)

               V dôsledku skončenia funkčného obdobia pána Michela DUBROMELA sa uvoľnilo miesto člena Európskeho hospodárskeho a sociálneho výboru,

         PRIJALA TOTO ROZHODNUTIE:
   Článok 1
   Pán Arnaud SCHWARTZ, Secrétaire national de France Nature environnement, sa vymenúva za člena Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2020.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 26. júna 2017

            Za Radu

            predseda

         J. MIZZI

      (1)  Rozhodnutie Rady (EÚ, Euratom) 2015/1600 z 18. septembra 2015, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2015 do 20. septembra 2020 (Ú. v. EÚ L 248, 24.9.2015, s. 53).

      (2)  Rozhodnutie Rady (EÚ, Euratom) 2015/1790 z 1. októbra 2015, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2015 do 20. septembra 2020 (Ú. v. EÚ L 260, 7.10.2015, s. 23).


title: Rozhodnutie Rady z 18. decembra 2006 , ktorým sa vymenúvajú talianski, maltskí a švédski členovia a náhradníci Poradného výboru pre slobodu pohybu pracovníkov

text:
               28.12.2006

               SK

               Úradný vestník Európskej únie

               C 320/4

      ROZHODNUTIE RADY

   z 18. decembra 2006,
   ktorým sa vymenúvajú talianski, maltskí a švédski členovia a náhradníci Poradného výboru pre slobodu pohybu pracovníkov
   (2006/C 320/03)
   RADA EURÓPSKEJ ÚNIE,
   so zreteľom na nariadenie Rady (EHS) č. 1612/68 z 15. októbra 1968 o slobode pohybu pracovníkov v rámci Spoločenstva (1), a najmä na jeho články 26 a 27,
   so zreteľom na zoznamy kandidátov, ktoré Rade predložili vlády členských štátov,
   keďže:

               (1)

               Rada svojím rozhodnutím z 15. septembra 2006 (2) vymenovala členov a náhradníkov Poradného výboru pre slobodu pohybu pracovníkov na obdobie od 14. septembra 2006 do 13. septembra 2008 s výnimkou talianskych a maltských členov a náhradníkov a švédskeho člena v kategórii zástupcov vlády.

               (2)

               Talianska, maltská a švédska vláda navrhla kandidátov na neobsadené miesta,

         ROZHODLA TAKTO:
   Jediný článok
   Za členov a náhradníkov Poradného výboru pre slobodu pohybu pracovníkov sa na funkčné obdobie, ktoré sa skončí 13. septembra 2008, vymenúvajú:
   I.   ZÁSTUPCOVIA VLÁDY

               Krajina

               Členovia

               Náhradníci

               Taliansko

               Giuseppe Maurizio SILVERI
               Augusto VACCARO

               Lea BATTISTONI

               Malta

               Anthony BUTTIGIEG

               Švédsko

               Johanna PEYRON

         II.   ZÁSTUPCOVIA ORGANIZÁCIÍ ZAMESTNANCOV

               Krajina

               Členovia

               Náhradníci

               Taliansko

               Ornella CILONA
               Giuseppe CASUCCI

               Vincenzo COPPOLA

               Malta

               Andrew MIZZI
               Martin BALZAN

               Stephen FAVA

         III.   ZÁSTUPCOVIA ORGANIZÁCIÍ ZAMESTNÁVATEĽOV

               Krajina

               Členovia

               Náhradníci

               Taliansko

               Massimo MARCHETTI
               Gaetana PAGANO

               Donata TIRELLI

               Malta

               Joseph MONTEBELLO
               Tonio FARRUGIA

               Joseph FARRUGIA

      V Bruseli 18. decembra 2006

            Za Radu

            predseda

         J.-E. ENESTAM

      (1)  Ú. v. ES L 257, 18.10.1968, s. 2.

      (2)  Ú. v. EÚ C 242, 7.10.2006, s. 1.